ОШ „Свети Сава“

Житиште

Обавештење

 Одлуком Школског одбора наше школе, уз претходно прикупљене предлоге Савета родитеља, Наставничког већа и Педагошког колегијума и на основу дописа Министарства просвете од дана 3.2.2023. године, а у циљу превенције различитих облика злоупотребе електронских уређаја током образовно-васпитног процеса, израђен је интерни акт о коришћењу електронских мобилних уређаја.

 Од понедељка, 20.3.2023. године:

* Пре почетка првог часа, обе смене, ученици остављају своје електронске уређају (мобилне телефоне, смарт сатове, таблете) у кутију обележену за њихово одељење, које ће се налазити у холу школе, а предавање уређаја ће пратити дежурни наставници.
* Након звона за почетак 1. часа кутије са телефонима ће спремачице однети у канцеларију директора школе, где ће се налазити до краја последљег часа.
* Након завршетка последњег часа редари долазе по кутије у канцеларију директора школе и деле ученицима из свог одељења, а наког тога празну кутију враћају у канцеларију директора школе.
* Коришћење електронских мобилних уређаја на часу је дозвољено само уз одобрење наставника у циљу реализације појединих наставних јединица. Пре тих и након тих часова, ученици су дужни да своје мобилне уређаје оставе у кутију одређену за њихово одељење.
* Уколико је потребно да ученици позову родитеље током боравка у школи, могу се обратити наставницима, педагошко-психолошкој служби, директору школе.
* Током часа наставници, такође, не користе своје мобилне телефоне, сем у сврхе рада на часу у циљу реализације појединих наставних јединица, рада у електронском дневнику или обављања хитног телефонског разговора са директором или педагошко-психолошком службом школе.
* У случају да наставник примети да ученик користи мобилни уређај који није предат пре почетка 1. часа, ученик наставнику предаје телефон, по који је родитељ дужан да дође у школу.
* Коришћење електронских мобилних уређаја противно одредбама ове одлуке од стране ученика, представља лакшу повреду обавезе ученика.

Директор школе

Снежана Мајкић